**โครงการ ฟื้นฟูคนพิการในเขตรับผิดชอบศูนย์โฮมสุข รพสต.นาคู**

**ชื่อผู้จัดทำโครงการ นางสาวสกุลรัตน์ เลิศธัญทวี นักกายภาพบำบัด โรงพยาบาลนาคู**

**หลักการและเหตุผล**

เครือข่ายกายภาพบำบัดจังหวัดกาฬสินธุ์ได้จัดตั้งศูนย์โฮมสุขเพื่อดำเนินงานให้บริการกลุ่มเป้าหมายซึ่งได้แก่ ผู้สูงอายุ คนพิการและผู้ป่วยระยะฟื้นฟูที่มีปัญหาด้านการเคลื่อนไหว โดยศูนย์โฮมสุขได้รับงบประมาณสนับสนุนจากกองทุนฟื้นฟูสมรรถภาพที่จำเป็นต่อสุขภาพจังหวัดกาฬสินธุ์ในการสนับสนุนการดำเนินงานของอาสาสมัครศูนย์โฮมสุขและการพัฒนาศักยภาพในการดูแล รวมถึงองค์กรปกครองส่วนท้องถิ่นเข้ามามีส่วนสนับสนุนในการดำเนินงานศูนย์โฮมสุข ทั้งนี้แผนกกายภาพบำบัด รพ. นาคูเล็งเห็นความสำคัญในการดูแลคนพิการตลอดจนคุณภาพชีวิตของคนพิการ ญาติและครอบครัว จึงได้จัดโครงการนี้ขึ้น เพื่อให้คนพิการเข้าถึงการดูแลอย่างทั่วถึง

**วัตถุประสงค์**

-เพื่อในคนพิการทุกประเภทที่มีปัญหาด้านการเคลื่อนไหวได้รับการฟื้นฟูมากกว่าร้อยละ70

-คนพิการขาขาดได้รับการฟื้นฟูมากกว่าร้อยละ70

-ผู้สูงอายุทึ่มีปัญหาด้านการเคลื่อนไหวได้รับการฟื้นฟูมากกว่าร้อยละ70

-ผู้ป่วยโรคหลอดเลือดสมองไม่เกิน 6 เดือน ได้รับการฟื้นฟูมากกว่าร้อยละ70

-กลุ่มเป้าหมายได้รับการฟื้นฟูต่อเนื่องมากกว่าร้อยละ70

**กลุ่มเป้าหมาย**

-คนพิการขาขาด

-คนพิการทุกประเภทที่มีปัญหาการเคลื่อนไหว

-ผู้สูงอายุที่มีปัญหาด้านการเคลื่อนไหว

-ผู้ที่อยู่ในระยะที่จำเป็นต้องได้รับการฟื้นฟูสมรรถภาพ

-ผู้ป่วยโรคหลอดเลือดสมอง(stroke)ไม่เกิน 6 เดือน

**เครื่องมือ**

-แบบประเมิน ICF(International Classification of function Disability and health)

**ขั้นตอนการดำเนินงาน**

1. อบรมตัวแทน จนท.โฮมสุข และอสม. เพื่อพัฒนาศักยภาพในการดูแลคนพิการ/ผู้สูงอายุ ผู้ป่วยในระยะฟื้นฟู ผู้ป่วยติดเตียง/ติดบ้าน ที่มีปัญหาการเคลื่อนไหว ในเขตพื้นที่ศูนย์โฮมสุข รพสต.นาคู

2. ดำเนินการสำรวจข้อมูลคัดกรองคนพิการประเภทต่างๆ ผู้ป่วยระยะฟื้นฟู ผู้สูงอายุและผู้ป่วยติดเตียง/ติดบ้าน ที่มีปัญหาด้านการเคลื่อนไหว ร่วมกับเจ้าหน้าที่โฮมสุข รพ.สต. และอสม. เพื่อรับการฟื้นฟูสมรรถภาพ ช่วยเหลือด้านกายอุปกรณ์และขึ้นทะเบียนคนพิการ

3. จัดสรรกายอุปกรณ์และเครื่องช่วยคนพิการให้กับคนพิการและผู้ป่วยตามความเหมาะสม

4.วางแผนการดูแลต่อเนื่องร่วมกับคนพิการ/ผู้ป่วย/ญาติ/ผู้ดูแล/อสม./จนท.ศูนย์โฮมสุข/จิตอาสาในชุมชนและจนท.รพ.สต./จนท.อบต.

5.ติดตามออกเยี่ยมบ้านเพื่อฟื้นฟูสมรรถภาพคนพิการ ผู้สูงอายุ ผู้ป่วยระยะฟื้นฟู ผู้ป่วยติดเตียง/ติดบ้านร่วมกับ อสม./จนท.ศูนย์โฮมสุข/กลุ่มจิตอาสา/ และ จนท.รพ.สต.

6. สรุปผลการดำเนินงาน